Tyd loop uit om vir Oppiwater te bespreek | Netwerk24
Die Oppiwater-kunstefees is vir 'n Fiësta as gewildste Afrikaanse kunstefees in die land benoem.
Dit is nou die laaste kans om te bespreek vir Lefra Produksies en RSG se sesde Oppiwater Kunstefees wat vanjaar van 15 tot 19 April op die MSC Musica-skip aangebied word. Tyd en plek raak min!
Meer as 50 vertonings kan op dié bootreis gesien word.
Die boot vaar van Durban na Mosambiek. Dit is die enigste kunstefees in die wêreld wat op 'n plesierboot aangebied word.
Dit word vanjaar op die nuwe en groter MSC Musica aangebied. Die plesierboot is baie groter as vorige skepe wat voorheen in Suid-Afrika gebruik is. Dit het ook baie meer balkonkajuite beskikbaar.
"Vir die Oppiwater Kunstefees is die teater natuurlik een van ons belangrikste venues en ons is vreeslik opgewonde, want die Teatro la Scala (op dié skip) kan meer as 1 000 mense huisves," sê Frans Swart, besturende direkteur van Lefra Produksies wat die fees aanbied.
"Benewens die teater, gebruik ons nog 4 ander venues - so feesgangers kan uitsien na 'n lekker vol en besige fees! Die restaurante en veral die buffet is baie groter," sê Swart.
Die bekende RSG-omroepers, Amore Bekker, Johan Rademan, Derrich Gardner en Sue Pyler gaan ook saam.
Om te bespreek, skakel 0860 11 44 11. "Wees maar net geduldig, want MSC se inbelsentrum is werklik baie besig," sê Swart. Dit is makliker om aanlyn te bespreek by www.oppiwater.co.za. Vir enige navrae, skakel Monica by (011) 815 3000 of e-pos aan oppiwater@rsg.co.za. Vorige jare se Oppiwater Kunstefeeste het uitverkoop.